10. การควบคุมภายใน

  การควบคุมภายในเป็นกระบวนการซึ่งคณะกรรมการบริษัท ฝ่ายบริหาร และผู้ปฏิบัติงานใน

  หน่วยงานต่าง ๆ ภายในบริษัท เป็นผู้มีส่วนร่วมและกำหนดให้มีขึ้น
  เพื่อให้สามารถบรรลุวัตถุประสงค์เกี่ยวกับ

1.  ประสิทธิภาพและประสิทธิผลของการดำเนินงาน

2.  ความเชื่อถือได้ของรายงานทางการเงิน

3.  การปฏิบัติตามกฎหมาย และระเบียบข้อบังคับที่เกี่ยวข้อง

บริษัทมีมาตรการควบคุมภายใน 5 องค์ประกอบที่มีความเชื่อมโยงกัน ดังนี้

1.  สภาพแวดล้อมของการควบคุม

  บริษัทมีนโยบายส่งเสริมวัฒนธรรมองค์กรให้พนักงานทุกระดับมีจิตสำนึกที่ดีในการปฏิบัติงานในความรับผิดชอบ
  เกิดทัศนคติที่ดีต่อการควบคุมภายใน การยอมรับและปฏิบัติตามโครงสร้างองค์กรนโยบายบริษัท
  และระเบียบวิธีปฏิบัติ ตลอดจนการมีจรรยาบรรณ
  เป็นการลดโอกาสความเสี่ยงในการเกิดข้อผิดพลาด

2.  การประเมินความเสี่ยง

  บริษัทมีนโยบายจัดให้มีกระบวนการประเมินความเสี่ยงทั้งจากปัจจัยที่มาจากภายใน และภาย

นอก เพื่อสามารถทราบได้ว่ามีความเสี่ยงอยู่ที่ใด อยู่ในระดับใด
วิเคราะห์ผลกระทบรวมทั้งการกำหนด

มาตรการในการ
ควบคุมความเสี่ยงหรือการบริหารความเสี่ยงให้อยู่ในระดับที่เหมาะสมและยอมรับได้

ผู้บริหารของบริษัทให้ความสำคัญกับการประเมินความเสี่ยง เช่น จัดประชุมกันอย่างสม่ำเสมอ

และมีแผนรองรับความเสี่ยงในกรณีต่าง ๆ เช่น จัดทำคู่มือระเบียบปฏิบัติในกรณีพิเศษ

3.  กิจกรรมการควบคุม

  บริษัทมีการกำหนดนโยบาย มาตรการ และวิธีการต่าง ๆ ที่ฝ่ายบริหารนำมาใช้เพื่อให้มั่นใจ

ว่ามีการปฏิบัติงานตามที่กำหนด มีกิจกรรมการควบคุมภายในที่มีประสิทธิภาพและประสิทธิผล เช่น
การ

อนุมัติ การมอบอำนาจ การตรวจทาน การกระทบยอด การสอบทานผลการดำเนินงาน
การดูแลป้องกัน

ทรัพย์สิน และการแบ่งแยกหน้าที่ ทั้งนี้เพื่อให้เกิดการควบคุมเชิงป้องกัน

4.  สารสนเทศและการสื่อสาร

  บริษัทจัดให้มีระบบสารสนเทศอย่างเพียงพอ และสื่อสารในรูปแบบและในช่วงเวลาที่เหมาะ

สม ที่จะทำให้บุคลากรของบริษัทมีความเข้าใจตรงกัน สามารถปฏิบัติงานได้อย่างถูกต้องและรวดเร็ว

5.  การติดตามประเมินผล

  บริษัทสนับสนุนให้มีเครื่องมือของฝ่ายบริหารคุณภาพในการจัดให้มีกระบวนการดำเนินการ

ใน การติดตามประเมินผล เช่น การประเมินผลด้วยตนเองเทียบกับตัวชี้วัด
การประเมินการควบคุมอย่าง

เป็นอิสระโดยผู้ที่ไม่มีส่วนเกี่ยวข้องในการดำเนินงานนั้น การกำหนดในแผนการตรวจสอบภายใน
เพื่อ

ให้ความมั่นใจว่าระบบการควบคุมภายในที่วางไว้เพียงพอ เหมาะสม มีประสิทธิภาพ
และมีการปฏิบัติจริง

[]

2138 ถนนรามคำแหง แขวงหัวหมาก เขตบางกะปิ กรุงเทพฯ 10240 โทร. 0-2374-0200-16,
0-2732-0478-87 แฟกซ์: 0-2374-0804

2138 Ramkhamhaeng Road Huamak Bangkapi 10240 Tel. 0-2374-0200-16,
0-2732-0478-87 Fax: 0-2374-0804

รายงานของคณะกรรมการตรวจสอบ

เรียน ผู้ถือหุ้น บริษัท โรงพยาบาลรามคำแหง จำกัด (มหาชน)

คณะกรรมการบริษัท ได้แต่งตั้งคณะกรรมการตรวจสอบซึ่งเป็นกรรมการอิสระ 3 ท่าน ประกอบด้วย

1. นายประมล อภิรัตน์ ประธานกรรมการตรวจสอบ

2. ร.อ.ขจิต หัพพานนท์ กรรมการตรวจสอบ

3. น.ส. รวิภา แก้ววัฒนาภรณ์ กรรมการตรวจสอบ

ขอบเขตและความรับผิดชอบของคณะกรรมการตรวจสอบ มีดังนี้

1.  สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ

2.  สอบทานให้บริษัทมีระบบการควบคุมภายใน และการตรวจสอบภายในที่มีความเหมาะสม

  และมีประสิทธิผล

3.  สอบทานให้บริษัทปฏิบัติตามกฎหมาย ว่าด้วยหลักทรัพย์และตลาดหลักทรัพย์แห่งประเทศ-ไทย
    และกฎหมายอื่นที่เกี่ยวข้องกับธุรกิจของบริษัท

4.  พิจารณาคัดเลือกและเสนอแต่งตั้งผู้สอบบัญชีของบริษัท
    รวมทั้งพิจารณาเสนอค่าตอบแทนของผู้สอบบัญชี เพื่อเสนอต่อคณะกรรมการบริษัทฯ
    และขออนุมัติจากที่ประชุมผู้ถือหุ้น

5.  พิจารณาการเปิดเผยข้อมูลของบริษัทกรณีที่อาจมีความขัดแย้งทางผลประโยชน์

6.  ปฏิบัติการอื่นใดตามที่คณะกรรมการมอบหมายและคณะกรรมการตรวจสอบเห็นชอบด้วย

  การปฏิบัติหน้าที่ของคณะกรรมการตรวจสอบ เป็นองค์ประกอบหนึ่งที่เป็นอิสระ
  เพื่อให้เกิดแนวทางของการกำกับดูแลกิจการที่ดี
  ซึ่งเป็นสิ่งสำคัญต่อการดำเนินธุรกิจให้มีการเจริญเติบโตอย่างยั่งยืนและเพิ่มมูลค่าต่อผู้ลงทุนและให้ผลตอบแทนอย่างเป็นธรรมต่อผู้มีส่วนเกี่ยวข้อง
  ในปี 2548 คณะกรรมการตรวจสอบได้มีการประชุม 6 ครั้ง
  เพื่อพิจารณาผลการปฏิบัติงานตรวจสอบภายในของสำนักงานตรวจสอบภายใน
  นอกจากนี้ยังมีการประชุมร่วมกับผู้สอบบัญชีของบริษัทและฝ่ายบริหารระดับสูงเพื่อให้เกิดความมั่นใจอย่างสมเหตุผลเกี่ยวกับความเหมาะสมเพียงพอของระบบการจัดทำข้อมูล
  และรายงานทางการเงินโดยรวม

  []คณะกรรมการตรวจสอบพิจารณาแล้วเห็นว่า ระบบการควบคุมภายในของบริษัทฯ
  โดยรวมมีความเหมาะสมเพียงพอและถือปฏิบัติสม่ำเสมอ
  สามารถสร้างความเชื่อมั่นอย่างมีเหตุผลได้ว่า
  งบการเงินรวมและงบการเงินเฉพาะบริษัทประจำปี สิ้นสุดวันที่ 31 ธันวาคม พ.ศ. 2548
  มีความเชื่อถือได้ เปิดเผยข้อมูลอย่างเพียงพอ โดยถือปฏิบัติตามมาตรฐานการบัญชีที่รับรองทั่วไป
  และปฏิบัติถูกต้องตามกฎหมายและกฎระเบียบที่เกี่ยวข้อง

[]